Nodibinājuma *Akadēmiskās informācijas centrs* iepirkumu komisija 2015.gada 3. jūnijā ir saņēmusi Pretendenta pretenziju par iepirkuma „Mēbeļu piegāde un uzstādīšana AIC biroja telpās” nolikumu, identifikācijas Nr. AIC 2014/17, un sniedz šādu skaidrojumu:

**Pretenzija:**

Saistībā ar augstāk uzrādītā iepirkuma nolikuma prasībām, p. 7-iesniedzamie dokumenti

7.7 Izziņu, kuru izdevis Valsts ieņēmumu dienests vai pašvaldība Latvijā un kura apliecina, ka Pretendentam (un Pretendenta norādītajai personai, uz kuras spējām Pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150,00 EUR.

Šādas izziņas VID vairs neizsniedz. Pasūtītājam ir iespēja pārliecināties par šiem datiem visiem pieejamās publiskajās datu bāzēs.

Lūdzu atsaukt šīs izziņas iesniegšanas nepieciešamību pie konkursa dokumentiem.

**Atbilde:**

Iepirkuma nolikums ir jau publicēts Akadēmiskās informācijas centra un Iepirkumu uzraudzības birojs mājas lapās.

Publisko iepirkumu likums (skatīt 8.2 pantu, 8. daļu) neaizliedz Pasūtītājam prasīt no Pretendenta VID izziņu, ka: „Pretendentam (un Pretendenta norādītajai personai, uz kuras spējām Pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150,00 EUR” (Iepirkuma nolikuma 7.7 punkts).

Līdz ar to iepirkumu komisija informē, ka izmaiņas Iepirkuma nolikumā netiks veiktas.